EkBass/fiwiki-20250220-pages-articles huggingface dataset:
Arthur (vuoden 1981 elokuva)

Arthur on vuonna 1981 ensi-iltansa saanut yhdysvaltalainen romanttinen komediaelokuva, jonka on ohjannut ja käsikirjoittanut Steve Gordon. Sen pääosissa ovat Dudley Moore, Jill Eikenberry, Liza Minnelli ja John Gielgud. == Juoni == Elokuva kertoo viinaan menevän playboy-miljonäärin Arthur Bachin (Dudley Moore) tarinan. Tämä on merkitty suuren omaisuuden perijäksi, mutta saadakseen perinnön tämän on mentävä naimisiin rikkaan perittäjären Susan Johnsonin (Jill Eikenberry) kanssa. Arthur ei rakasta Susania, mutta perheensä halun takia hän on menossa jo tämän kanssa naimisiin, kunnes tapaa köyhän työväenluokan naisen Linda Marollan (Liza Minnelli) ja rakastuu tähän. Kun hänen perheeseensä uhkaa perinnön kumoamisella, jos hän ei nai Susania, Arthur kääntyy palvelijansa Hobsonin (John Gielgud) puoleen. Elokuva palkittiin kahdella Oscarilla, joista Gielgud voitti parhaan miessivuosan palkinnon, jonka hän sai myös Golden Globe -gaalassa. Lisäksi Arthur palkittiin kolmella muullakin Globella: paras komedia- tai musikaalielokuva, paras miespääosa (Dudley Moore) ja paras elokuvamusiikki. Arthurille tehtiin vuonna 1988 jatko- osa Arthur puilla paljailla. == Näyttelijät == Lähde: == Palkintoja == === Oscarit === * Paras miessivuosa: John Gielgud * Paras laulu: Burt Bacharach, Carole Bayer Sager, Christopher Cross, Peter Allen Arthur's Theme (Best That You Can Do) Ehdokkaana: * Paras miespääosa: Dudley Moore * Paras alkuperäinen käsikirjoitus: Steve Gordon === BAFTAt === Ehdokkaana: * Paras sivuosa: John Gielgud * Paras elokuvamusiikki: Burt Bacharach === Golden Globet === * Paras komedia- tai musikaalielokuva * Paras miespääosa komedia- tai musikaalielokuvassa: Dudley Moore * Paras miessivuosa: John Gielgud * Paras laulu: Burt Bacharach, Carole Bayer Sager, Christopher Cross, Peter Allen Arthur's Theme (Best That You Can Do) Ehdokkaana: * Paras naispääosa komedia- tai musikaalielokuvassa: Liza Minnelli == Vastaanotto == Uuden Suomen ja Iltalehden yhteisessä videoliitteessä 1981 ihmeteltiin Dudley Mooren suosiota, koska hänen kohellustaan tässä elokuvassa pidettiin onttona ylinäyttelemisenä. Parhaana näyttelijäsuorituksena mainittiin veteraani Gielgudin sinänsä kulunut hovimestarihahmo. Elokuvan tarina nähtiin asetelmiltaan loppuunkaluttuna, mutta dialogissa kuultiin joitakin helmiä. == Lähteet == == Aiheesta muualla == * * * * * Luokka:Yhdysvaltalaiset romanttiset komediat Luokka:Vuoden 1981 yhdysvaltalaiset elokuvat Luokka:Parhaan miessivuosan Oscar-palkinnon saaneet elokuvat Luokka:Parhaan laulun Oscar-palkinnon saaneet elokuvat
Kuin kissat ja koirat

Kuin kissat ja koirat () on vuonna 2001 valmistunut yhdysvaltalais- australialainen koko perheen toimintakomediaelokuva. == Juoni == Ilkeä persialainen kissa Herra Tinkles uhkaa ottaa koko maailman omiin käsiinsä ja haluaa, että kaikki maapallon ihmiset tulisivat allergisiksi koirille. Professori Brody taas koettaa kehittää lääkettä, jolla koira-allergia saataisiin parannettua. Samaan aikaan myös koirapartio yrittää estää Herra Tinklesin katalat aikeet. == Rooleissa == === Äänirooleissa === == Suomenkieliset äänet == == Vastaanotto == Arvosteluja keräävän Rotten Tomatoes-sivuston mukaan 54 prosenttia kriitikoista on antanut elokuvalle myönteisen arvosanan keskiarvolla 5,5/10. Tulos perustuu 115 arvosteluun. Metacriticissä elokuvalle laskettiin 26 arvostelusta painotettu keskiarvo 47/100. Avausviikonloppunaan elokuva oli Yhdysvaltojen katsotuin. Luokka:Vuoden 2001 yhdysvaltalaiset elokuvat Luokka:Vuoden 2001 australialaiset elokuvat Luokka:Yhdysvaltalaiset perhe-elokuvat Luokka:Elokuvat kissoista Luokka:Elokuvat koirista Luokka:Warner Brosin elokuvat
Sarah Chauncey Woolsey

Sarah Chauncey Woolsey (29. tammikuuta 1835 - 9\. huhtikuuta 1905) oli yhdysvaltalainen lastenkirjailija, joka kirjoitti kirjoja taiteilijanimellä Susan Coolidge. Hänen tunnetuin teoksensa on tyttökirja Katyn toimet ja sen jatkoteokset Katy koulussa, Katyn myöhemmät toimet, Clover ja Alppilaakson maja. Woolsey syntyi Clevelandissä, Ohiossa ja vietti suurimman osan lapsuudestaan Connecticutin New Havenissa. Hän työskenteli sairaanhoitajana Yhdysvaltain sisällissodan aikana, minkä jälkeen hän alkoi kirjoittaa. Woolsey ei koskaan avioitunut vaan asui vanhempiensa luona Newportissa, Rhode Islandilla kuolemaansa saakka. ==Lähteet== == Aiheesta muualla == * Vapaasti ladattavia Susan Coolidgen (Sarah Woolseyn) e-kirjoja Project Gutenbergiltä ja Projekti Lönnrotilta. Luokka:Yhdysvaltalaiset lasten- ja nuortenkirjailijat Luokka:Vuonna 1835 syntyneet Luokka:Vuonna 1905 kuolleet
Max Tonetto

Max Tonetto (s. 18. marraskuuta 1974 Trieste, Italia) on italialainen jalkapalloilija. Vasenjalkaisen Tonetton pelipaikka oli vasemmalla laidalla puolustajana tai keskikenttäpelaajana. Hän pelasi Italian maajoukkueessa yhden ottelun. Hän lopetti pelaajauransa vuonna 2010. Tonetto edusti uransa aikana nykyisen seuransa lisäksi San Giovannia, Reggianaa, Fanoa, Ravennaa, Empolia, AC Milania, Bolognaa, Lecceä, Sampdoriaa ja Romaa. Hän teki läpimurtonsa vasta kypsemmällä iällä Sampdorian riveissä ja siirtyi vuonna 2006 Romaan, yhteen Italian suurimmista seuroista. Tonetton aikaisempi yritys suurseurassa, vuoden 1999 visiitti Milanissa, ei onnistunut, ja liigadebyytti punamustien paidassa jäi tekemättä. Tonetto pelasi Serie A:ssa 338 ottelua, joissa hän teki niissä 15 maalia, ja Serie B:ssä 53 ottelua tekemättä maaleja. Hän voitti Roman pelaajana Italian cupin vuosina 2007 ja 2008 ja pelasi jälkimmäisellä kerralla loppuottelussa täydet minuutit. Hän pelasi Roman joukkueessa Mestarien liigassa 19 ottelua ja Eurooppa-liigassa kaksi ottelua sekä Sampdorian joukkueessa UEFA-cupissa viisi ottelua. Tonetto pelasi Italian A-maajoukkueessa yhden ottelun, kesäkuussa 2007 EM-karsintaottelun Färsaaria vastaan. == Lähteet == Luokka:Italialaiset jalkapalloilijat Luokka:Vuonna 1974 syntyneet Luokka:Elävät henkilöt
Still Waters

Still Waters on vuonna 1997 julkaistu Bee Geesin albumi. Kaikki kappaleet ovat Barry, Maurice ja Robin Gibbin tekemiä. == Kappaleet == # # # # # # # # # # # # # # * Levyn kansivihkossa on kappaleiden sanat. == Lähteet == * CD-levy 537 302-2 (Polydor Ltd (UK), 1997) Luokka:Vuoden 1997 albumit Luokka:Bee Geesin albumit
Sovelma

Sovelma on asiakaskoneessa selaimen yhteydessä ajettava epäitsenäinen ohjelma, josta arkikielessä voidaan käyttää ilmaisua apletti. Sovelmia on tehty eniten Java-kielellä, mutta Java-alustan tuki sovelmille päättyy Java SE 8:n jälkeen. Oraclen päätös lopettaa Java-alustan ja siihen pohjautuvien sovelmien tuki perustuu paljolti sovelmiin liittyviin turvallisuuskysymyksiin. == Katso myös == * Java-sovelma == Lähteet == Luokka:Ohjelmointi Luokka:World Wide Web Luokka:Selainlaajennukset
Jeffrén

Jeffrén Isaac Suárez Bermúdez eli Jeffrén (s. 20. tammikuuta 1988 Ciudad Bolívar, Venezuela) on espanjalainen jalkapalloilija, joka edustaa Portugalin korkeimmalla sarjatasolla Primeira Ligassa pelaavaa Sporting CP:tä. Jeffrénin pelipaikka on laitahyökkääjä. Jeffrén aloitti ammattilaisuransa FC Barcelonassa vuonna 2006. Hän pelasi ensi kerran Barcelonan edustusjoukkueessa kaudella 2006–2007, hän oli avauskokoonpanossa ja pelasi 83 minuuttia Espanjan cupin ottelussa Badalonaa vastaan. Primera División -debyyttinsä hän sai kuitenkin vasta toukokuussa 2009, ja ensimmäiset kolme kautta Jeffrén pelasikin lähinnä B-joukkueessa. Vuosina 2006–2009 hän pelasi Barcelona B:ssä 82 ottelua ja teki 14 maalia. Barcelonan valmentaja Josep Guardiola nosti Jeffrénin edustusmiehistöön kaudeksi 2009–2010. Ennen kauden alkua muutamat eurooppalaiset seurat osoittivat kiinnostusta nuorta espanjalaishyökkääjää kohtaan, mutta siirtoa ei tapahtunut. Jeffrén pelasi 12 liigaottelua ja teki niissä kaksi maalia. Hän pääsi vaihdosta sisään 19. joulukuuta 2009 pelatussa seurajoukkueiden MM-kisojen loppuottelussa, jonka Barcelona voitti 2-1. Suurin osa kaudesta kului kuitenkin vaihtopenkin ja katsomon puolella. Helmikuussa hänen sopimustaan silti jatkettiin kesäkuuhun 2012. Kaudella 2010–2011 Jeffrén kärsi loukkaantumisista ja hänen roolinsa jäi edelliskauttakin pienemmäksi. Hän pelasi kahdeksassa Primera Divisiónin ottelussa. Kauden ainoan maalinsa hän teki 29. marraskuuta tultuaan vaihdosta kentälle Barcelonan murskatessa verivihollisensa Real Madridin historiallisessa 5-0 voitossa. 4\. elokuuta 2011, Sporting Clube de Portugal tiedotti ostaneensa Jeffrénin Barcelonasta 3,7 miljoonan euron siirtosummalla. Jeffrénin sopimus on viisivuotinen. Vaikka Jeffrén on syntynyt Venezuelassa, on hän edustanut maajoukkuetasolla Espanjaa, jonka paidassa hän voitti alle 19-vuotiaiden Euroopan mestaruuden vuonna 2006, ja alle 21-vuotiaiden Euroopan mestaruuden vuonna 2011. Koska hän ei ole pelannut aikuisten maaotteluita, voi hän yhä pelata tulevaisuudessa Venezuelan paidassa. Venezuelan silloinen maajoukkuevalmentaja Richard Páez kutsui Jeffrénin vuoden 2007 Copa Américaan, mutta Jeffrén valitsi alle 19-vuotiaiden EM-kisat Espanjan joukkueessa. ==Saavutukset== *Barcelona: **Primera División: 2008–2009, 2009–2010, 2010-2011 **Copa del Rey: 2008–2009 **Supercopa de España: 2009, 2010 **Mestarien liiga: 2008–2009, 2010-2011 *Espanja: **Alle 21-vuotiaiden Euroopan-mestaruus: 2011 **Alle 19-vuotiaiden Euroopan- mestaruus: 2006 Luokka:Espanjalaiset jalkapalloilijat Luokka:Vuonna 1988 syntyneet Luokka:Elävät henkilöt
Bokeo

Bokeo (laoksi ບໍ່ແກ້ວ, suomeksi "Kivikaivos") on provinssi Laosin pohjoisosissa. Provinssi on rikastunut kaivostoiminnan avulla. Bokeon pääkaupunki on Mekong-joen varrella sijaitseva 17 000 asukkaan Ban Houayxay. Bokeon pinta-ala on 6 196 neliökilometriä. Vuoden 2015 väestönlaskennassa maakunnassa oli 179 300 asukasta. Provinssi perustettiin vuonna 1983, kun se irtosi Louang Namthan provinssista. == Piirikunnat == Bokeo on jaettu kuuteen piirikuntaan (muang), jotka ovat: # Houixai # Meung # Nam You # Paktha # Pha Oudom # Tonpheung == Lähteet == == Aiheesta muualla == *Bokeo Laosin matkailutoimiston sivuilla Luokka: Laosin provinssit
Muskottipähkinä

Muskottipähkinä on muskottipuun siemen. Sitä käytetään jauhettuna mausteena. Muskottipähkinä on voimakkaanmakuista, joten jauhetta annostellaan vain ripaus. Suomessa muskottipähkinä on yleinen etenkin jouluruokien mausteena. Sillä maustetaan esimerkiksi lanttulaatikkoa, perunaruokia, kakkuja, piparkakkuja ja lasagnen valkokastiketta. Muskottipähkinän maustekäyttö on vaaratonta, mutta sellaisenaan ja suuremmissa määrin nautittuna se on vaarallista. Muutaman muskottipähkinän tai parin teelusikallisen jauhetta syöminen voi aiheuttaa myrkytyksen, johon liittyy monenlaisia epämiellyttäviä fyysisiä ja psyykkisiä oireita. Suurina annoksina muskottipähkinä aiheuttaa myös hallusinaatioita, sillä muskottipähkinä sisältää myristisiiniä, elemisiiniä ja safrolia, jotka muuttuvat elimistössä rakenteeltaan meskaliinin ja amfetamiinin kaltaisiksi. Muskottipähkinää käytetäänkin joskus päihteenä, mikä on johtanut sairaalahoitoa vaativiin myrkytyksiin. Päihteenä muskottipähkinä luokitellaan deliriantteihin. Koska muskottipähkinä ei nimestään huolimatta ole pähkinä, siitä ei ole vaaraa pähkinäallergikolle. Muskottipähkinää ympäröivää kirkkaanpunaista siemenvaippaa kutsutaan muskottikukaksi. Sillä maustetaan yleensä suolaisia ruokia. Muskottipähkinä saapui Eurooppaan joskus 500-luvulla. Seuraavien vuosisatojen aikana maustetta toivat Eurooppaan arabit, mutta sen alkuperä oli eurooppalaisille pitkään tuntematon. Portugalilaiset löysivät lopulta muskottipähkinöiden lähteen Molukeilta vuoden 1497 jälkeen. Hollantilaiset ottivat sen jälkeen muskottipähkinäkaupan haltuunsa 250 vuodeksi. Vuonna 1776 ranskalainen Pierre Poivre salakuljetti muskottipuun siemeniä Mauritiukselle ja perusti sinne viljelmän. Sen jälkeen britit kuljettivat taimia muuallekin tropiikkiin, ja nykyisin sitä viljellään monessa paikassa. ==Lähteet== == Aiheesta muualla == Luokka:Mausteet Luokka:Muskottipuut
Marc Crosas

Marc Crosas Fortià (s. 9. tammikuuta 1988, Sant Feliu de Guíxols, Gironan maakunta, Espanja) on espanjalainen jalkapalloilija. Hän siirtyi kesällä 2008 skotlantilaiseen Celticiin. Crosas on Barcelonan kasvatteja, viihtyy keskikentällä. Hän debytoi Barcelonan edustusjoukkueessa kaudella 2006–2007 Espanjan cupin ottelussa Badalonaa vastaan, kun hän tuli Andrés Iniestan tilalle vaihdosta 76. minuutin kohdalla. Crosas nimettiin Barcelonan joukkueeseen seurajoukkueiden MM-kilpailuihin 2006, joista joukkue sai hopeaa. == Lähteet == Crosas Fortia, Marc Crosas Fortia, Marc Crosas Fortia, Marc Crosas Fortia, Marc
Benno Kuipers

Benno Gerrit Valentijn Kuipers (s. 6. maaliskuuta 1974, Ede, Gelderland), on alankomaalainen uimari, joka osallistui urallaan kaksiin olympialaisiin, vuonna 1996 Atlantassa ja 2000 Sydneyssä. Hänen parhaaksi henkilökohtaiseksi sijoitukseksi jäi 19. sija 100 metrin rintauinnissa kesäolympialaisissa 1996. Kuipers lopetti uransa 2002 karsiuduttuaan välieristä pitkän radan EM- kisoissa. Uransa jälkeen Kuipers on toiminut uintivalmentajana. == Lähteet == Kuipers Zwekroniek.comissa Luokka:Alankomaalaiset uimarit Luokka:Vuonna 1974 syntyneet Luokka:Elävät henkilöt
Åbo Simklubb - Uintiklubi Turku

Åbo Simklubb - Uintiklubi Turku (lyh. ÅSK) on turkulainen vuonna 1913 perustettu uimaseura. Seura kuuluu Suomen Uimaliittoon ja Centrala Idrotts Förbund (CIF) -järjestöön. Edustusryhmän lisäksi seuralla on muita valmennusryhmiä, useita harrasteryhmiä kaikenikäisille sekä kurssitoimintaa uimakoulujen ja tekniikkakurssien muodossa. Seuran puheenjohtajana toimii Jarno Pihlava.https://www.uintiklubiturku.fi/hallitus/ == Lähteet == == Aiheesta muualla == * Seuran kotisivut Luokka:Suomalaiset uintiseurat Luokka:Turkulaiset urheiluseurat Luokka:Vuonna 1913 perustetut urheiluseurat
Lola T97/30

Lola T97/30 oli Eric Broadleyn suunnittelema auto, jolla MasterCard Lola -talli yritti osallistua Formula 1 -kauteen 1997. Autoa ajoivat kauden 1995 Formula 3000 -mestari Vincenzo Sospiri ja Footwork-tallista siirtynyt Ricardo Rosset. Autoa ei ehditty juuri yhtään testaamaan ennen kauden alkua. Kauden avauskilpailussa Australiassa autot olivat hitaita sekä suorilla että mutkissa. Aerodynamiikka hidasti vauhtia liikaa, mutta ei lisännyt downforcea. Molemmat kuljettajat olivat yli kymmenen sekuntia hitaampia kuin nopeimmat autot. Kumpikaan autoista ei päässyt aika-ajojen kautta kilpailuun 107%:n säännön takia. Säännön mukaan, jos kierrosaika on yli 107 prosenttia paalupaikka-ajasta, karsiutuu. Autot kuljetettiin seuraavaa kilpailua varten Interlagosiin, Brasiliaan, mutta pääsponsori MasterCard päätti lopettaa yhteistyönsä tallin kanssa. Tästä syystä Lolan autot pysyivät varikolla koko viikonlopun. Lopulta talli päätti vetäytyä sarjasta. Talli ei saanut sijoitusta valmistajien MM-sarjassa, koska se ei onnistunut pääsemään maaliin yhdessäkään osakilpailussa. ==Formula 1 -tulokset== Vuosi Talli Moottori Renkaat Kuljettaja 1 2 3 4 5 6 7 8 9 10 11 12 13 14 15 16 17 Pisteet Sijoitus 1997 Lola Ford V8 AUS BRA ARG SMR MON ESP CAN FRA GBR GER HUN BEL ITA AUT LUX JPN EUR 0 - Vincenzo Sospiri DNQ DNP Ricardo Rosset DNQ DNP ==Lähteet== *AUTOCOURSE 1997-98, Henry, Alan (ed.), Hazleton Publishing Ltd. (1997) ISBN 1-874557-47-0 Luokka:Formula 1 -kausi 1997 Luokka:Lolan Formula 1 -autot ja:ローラ・T93/30
Bealin konjektuuri

Bealin konjektuuri on lukuteorian otaksuma, jonka on esittänyt teksasilainen miljardööri ja matematiikan harrastaja Andrew Beal. Tutkiessaan vuonna 1993 Fermat'n suuren lauseen yleistyksiä Andrew Beal muotoili seuraavan väitteen: Jos : \left. A^x +B^y = C^z \right. , jossa A, B, C, x, y ja z ovat positiivisia kokonaislukuja, siten että x, y, z > 2, niin A:lla, B:llä ja C:llä täytyy olla yhteinen alkulukutekijä. Esimerkiksi ratkaisussa 33 \+ 63 = 35 kantaluvuilla on yhteinen tekijä 3 ja ratkaisussa 76 \+ 77 = 983 kantalukujen yhteinen tekijä on 7. Käytännössä on olemassa äärettömän monta ratkaisua siten, että kantaluvuilla on yhteinen tekijä. Esimerkiksi yhtälö : \left[a \left(a^m + b^m\right)\right]^m + \left[b \left(a^m + b^m\right)\right]^m = \left(a^m+b^m\right)^{m+1} tuottaa ratkaisun kaikilla a, b, m > 3. Tämä ei kuitenkaan ole vastaesimerkki, koska kantaluvuilla on yhteisenä tekijänä a^m + b^m. Vuoden 2006 joulukuuhun mennessä väitteelle ei ole löydetty yhtään tunnettua vastaesimerkkiä. Tämän etsimiseksi on käyty läpi ainakin 1000 eri muuttujaa.http://www.norvig.com/beal.html Fermat’n suuri lause on Bealin konjektuurin erikoistapaus, jossa x = y = z. Jos a^x + b^x = c^x kun x \ge 3, niin joko kantaluvut ovat keskenään jaottomia tai niillä on yhteinen tekijä. Jos niillä on yhteinen tekijä, kantaluku voidaan jakaa tuottaen yhtälö, jolla on pienempiä keskenään jaottomia kantalukuja. Fermat'n suuren lauseen vastaesimerkki tuottaisi joka tapauksessa vastaesimerkin Bealin konjektuurille. Bealin konjektuuri voidaan havainnollistaa geometrisesti ajattelemalla potenssiluvut tasokuvioiksi. Kaikkien kokonaislukujen kaikki parilliset potenssit (n=2,4,6,8 jne) ovat aina neliöitä ja kaikki parittomat potenssit (n=3,5,7,9 jne.) ovat aina neliöjonoja. Kuvioiden sivut ovat samojen kantalukujen alempia potensseja. Neliöissä sivut edustavat saman kantaluvun samaa ko. potenssia. Neliöjonoissa sivut edustavat saman kantaluvun perättäisiä potensseja. Eri kokonaislukujen eri potensseja edustavat neliöt ja neliöjonot voivat olla yhteismitallisia vain, jos kuvioiden sivujen kantaluvuilla on yhteinen alkulukutekijä. Konjektuuri ei ole pätevä suuremmassa Gaussin lukujen joukossa. Vastaesimerkistä luvattua 50 Yhdysvaltain dollarin palkintoa vastaan Fred W. Helenius esitti, että (−2 + i)3 \+ (−2 − i)3 = (1 + i)4.http://www.mathpuzzle.com/Gaussians.html Beal on tarjonnut 1 000 000 Yhdysvaltain dollarin palkkion konjektuurin todistamisesta tai kumoamisesta.http://www.math.unt.edu/~mauldin/beal.html == Lähteet == == Aiheesta muualla == * http://www.bealconjecture.com/ * http://www.math.unt.edu/~mauldin/beal.html * http://www.ams.org/notices/199711/beal.pdf * A search for counterexamples - http://www.norvig.com/beal.html * http://planetmath.org/encyclopedia/BealsConjecture.html Luokka:Diofantoksen yhtälöt Luokka:Konjektuurit
Xasthur (EP)

__NOTOC__ Xasthur on yhdysvaltalaisen yhden miehen black metal -yhtyeen Xasthurin EP-levy. Se oli Maleficin viimeinen julkaisu vanhalla levy- yhtiöllään Moribund Cult; nykyisin yhtye kuuluu Hydra Headille. Levyllä vierailee jo eräältä aikaisemmalta levyltä tunnettu kosketinsoittaja Blood Moon Ausar. EP:n päätöskappale ”Doomed by Howling Winds” on alun perin vuonna 2001 julkaistu kappale EP:ltä A Darkened Winter. Tällä tuotoksella oleva versio on vuodelta 2005. == Kappaleet == # # # == Aiheesta muualla == * * * Metal Storm * Rate Your Music Luokka:Vuoden 2006 EP:t Luokka:Xasthurin albumit
Jordan 197

Jordan 197 oli brittiläisen Gary Andersonin suunnittelema auto, jolla Jordan -talli kilpaili Formula 1 -kaudella 1997. Autoa ajoivat saksalainen Ralf Schumacher ja italialainen Giancarlo Fisichella, jotka molemmat olivat tallissa ensimmäistä kauttaan. Schumacherille kausi oli ensimmäinen, kun taas Fisichella oli osallistunut edeltäneellä kaudella kahdeksaan kilpailuun Minardilla. Auton moottorit valmisti Peugeot ja jarrut tallille toimitti yhteistyössä Carbone ja Brembo . Auto painoi 600 kg kuljettajan kanssa. Polttoaineen tallille toimitti Total. Auton huomattavin piirre oli sen keltainen väritys, johon pääsponsori Benson & Hedges oli päättänyt vaihtaa edeltäneen kauden kultaisesta väristä. Auton nokkaan oli maalattu molemmille puolille käärme. Kun kilpailu ajettiin maassa, jossa tupakkamainonta oli kiellettyä, luki autoissa "Benson & Hedges"in sijaan "Bitten & Hisses" tai "Ssssschuey"/"Fisssssssi". Talli otti kauden aikana isoja edistysaskeleita, kun se avasi oman tuulitunnelin. Myös henkilöstömäärää kasvatettiin niin, että vuoden lopussa tallilla oli 130 työntekijää. Nyt talli pystyi itse rakentamaan rungon ja vaihdelaatikon lisäksi myös muita auton osia. Kauden aikana ilmeni, että talli oli vahvempi kuin koskaan aiemmin. Saksan GP:ssa Fisichella taisteli voitosta Gerhard Bergerin kanssa. Kilpailu päättyi Fisichellan keskeyttämiseen toiselta sijalta. Ralf Schumacher saavutti Argentiinan GP:ssa uransa ensimmäisen palkinto- ja pistesijan sijoittumalla kilpailun kolmanneksi. Loppukaudella hän ajoi kolmesti viidenneksi ja kahdesti kuudenneksi. Fisichella nousi kauden aikana kahdesti palkintokorokkeelle, kun hän oli Kanadan GP:ssa kolmas ja Belgian GP:ssa peräti toinen. Lisäksi hän ajoi kolmesti neljänneksi ja kertaalleen kuudenneksi. Fisichella ajoi myös kilpailun nopeimman kierroksen Espanjan GP:ssa. Se jäikin tallin viimeiseksi. Talli teki kauden päätteeksi uuden yhden kauden piste-ennätyksensä. Pisteitä Scumacher ja Fisichella saavuttivat yhteensä 33 kappaletta, mikä oikeutti valmistajien MM-sarjassa jälleen viidenteen sijaan. ==Formula 1 -tulokset== Lihavointi tarkoittaa paalupaikkaa, kursivointi nopeinta kierrosta. Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus 1997 Jordan Peugeot V10 AUS BRA ARG SMR MON ESP CAN FRA GBR GER HUN BEL ITA AUT LUX JPN EUR 33 5. Ralf Schumacher Kesk. Kesk. 3 Kesk. Kesk. Kesk. Kesk. 6 5 5 5 Kesk. Kesk. 5 Kesk. 9 Kesk. Giancarlo Fisichella Kesk. 8 Kesk. 4 6 9 3 9 7 11 Kesk. 2 4 4 Kesk. 7 11 ==Lähteet== == Aiheesta muualla == * Jordan 197 - The Formula One DataBase * Jordan 197 - ChicaneF1 * Jordan 197 - F1Olivier Luokka:Formula 1 -kausi 1997 Luokka:Jordanin Formula 1 -autot
Duncan Armstrong

Duncan John D'Arcy Armstrong (s. 7. huhtikuuta 1968 Rockhampton, Queensland) on australialainen vapaauimari, joka vuoden 1988 kesäolympialaisissa voitti kultaa 200 metrin vapaauinnissa ME-ajalla 1.47,25 ja saavutti hopeaa 400 metrin vapaauinnissa 0,20 sekuntia maailmanennätyksen uineelle Itä-Saksan Uwe Daßlerille hävinneenä. Myöhemmin Armstrong on toiminut uintikommentaattorina Channel Ninen Wide World of Sports -ohjelmassa. == Lähteet == Luokka:Australialaiset uimarit Luokka:Australialaiset olympiavoittajat Luokka:Vuonna 1968 syntyneet Luokka:Elävät henkilöt
Danburiitti

Danburiitti on topaasin kaltainen mineraali, joka on kemialliselta koostumukseltaan kalsium-boorisilikaattia (CaB2(SiO4)2). Sitä esiintyy pegmattiteista, sedimenteistä ja metamorfisista kivilajeista. Danburiitti on luonnossa melko yleinen, mutta sitä ei esiinny jalokivilaatuisena useinkaan. Keltaisia, vaaleanpunaisia ja värittömiä kiteitä löytyy Meksikosta. Danburiittia on löydetty myös Boliviassa, Myanmarissa, Japanissa ja Venäjällä. Danburiitti on nimetty ensimmäisen löytöpaikkansa, Yhdysvaltojen Danburyn mukaan vuonna 1839. Värittömät danburiitit ovat säteilytyksen jälkeen värillisiä. Kiven voi sekoittaa topaasiin, apatiittiin ja sitriiniin. Danburiitin muita ominaisuuksia: * Väri: väritön, viininkeltainen, harmaa, ruskea ja vaaleanpunainen. * Kovuus: 7,0–7,5. * Murros: simpukkamurros, epätasainen. * Kiilto: rasvankiilto, lasinkiilto. * Luminesenssi: usein sininen, sinivihreä, valkoinen. == Lähteet == Luokka:Silikaattimineraalit
Minardi M197

Minardi M197 oli Gabriele Tredozin suunnittelema auto, jolla Minardi-talli kilpaili Formula 1 -kaudella 1997. Sitä ajoivat pääasiassa Tyrrelliltä siirtynyt Ukyo Katayama ja Jarno Trulli, joka oli Saksan Formula 3 -sarjan mestari. Trulli kuitenkin siirtyi kesken kauden Prost-talliin korvaamaan Olivier Panisia, minkä takia Tarso Marques otettiin hänen tilalleen. Auto ei ollut kovinkaan kilpailukykyinen. Hart-merkkinen V8-moottori oli liian alitehoinen. Minardi oli kuitenkin tyytyväinen siihen, että he olivat paljon parempia kuin Lola-talli. Talli ei saanut sijoitusta valmistajien MM-sarjassa, koska se ei saavuttanut yhtään MM-pistettä. ==Teknisiä tietoja== * moottori: Hart 830 72° V8 * vaihdelaatikko: Minardi/Xtrac 6-vaihteinen, puoliautomaattinen * polttoaine: Petroscience * renkaat: Bridgestone ==Saavutukset== * kilpailuja: 17 * voittoja: 0 * paalupaikkoja: 0 * nopeimpia kierroksia: 0 ==Formula 1 -tulokset== Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus 1997 Minardi Hart V8 AUS BRA ARG SMR MON ESP CAN FRA GBR DEU HUN BEL ITA AUT LUX JPN EUR 0 11. Jarno Trulli 9 12 9 DNS Kesk. 15 Kesk. Tarso Marques Kesk. 10 Kesk. 12 Kesk. 14 EX Kesk. Kesk. 15 Ukyō Katayama Kesk. 18 Kesk. 11 10 Kesk. Kesk. 11 Kesk. Kesk. 10 14 Kesk. 11 Kesk. Kesk. 17 ==Lähteet== *AUTOCOURSE 1997-98, Henry, Alan (ed.), Hazleton Publishing Ltd. (1997) ISBN 1-874557-47-0 Luokka:Formula 1 -kausi 1997 M197
Neil Brooks

Neil Brooks (s. 27. heinäkuuta 1962) on entinen australialainen uimari sekä olympiavoittaja. Hän oli mukana voittamassa vuoden 1980 kesäolympialaisissa kultaa 4 × 100 metrin sekauintiviestissä. Neljä vuotta myöhemmin, vuoden 1984 kesäolympialaisissa hän oli mukana voittamassa hopeaa 4 × 100 metrin vapaauintiviestissä Australialle. == Lähteet == *Celebrity Speakers Luokka:Australialaiset uimarit Luokka:Australialaiset olympiavoittajat Luokka:Vuonna 1962 syntyneet Luokka:Elävät henkilöt
Alpua

Alpua on kylä Raahen kaupungissa Pohjois-Pohjanmaan maakunnassa. Alpua kuului aikaisemmin Vihannin kuntaan, kunnes Vihanti liitettiin osaksi Raahea vuoden 2013 alussa. Kylä sijaitsee kantatien 88 varrella noin 15 kilometriä Vihannin taajamasta Pulkkilan suuntaan. Alpualla on pitkä historia. Alpuan kylä erotettiin Ainalin kylästä vuonna 1563. Tuolloin Alpuassa asui kolme talonpoikaa. Vuonna 1672 kylällä oli maakirjojen mukaan jo kaksitoista taloutta. Paikallisiin historiallisiin muistomerkkeihin lukeutuu muun muassa Alpuan kirkkokivi. Alpua valittiin valtakunnalliseksi vuoden kyläksi 2015, 6. heinäkuuta 2015. Edellisvuonna Alpua oli Pohjois-Pohjanmaan vuoden kylä 2014. ==Kirjallisuutta== *Laitala, Taimi (toim.): Suur-Alpuasta kolmeksi : Alpuan, Lumimetsän ja Kuusiratin kyläkirja. Alpuan, Lumimetsän ja Kuusiratin kyläyhdistykset, Oulas-opisto, 2005. ISBN 952-91-9131-6. ==Lähteet== ==Aiheesta muualla== * Alpuan kyläsivut * 230.000 hehtaaria lisää peltomaata, Suomen Kuvalehti, 26.11.1938, nro 47, s. 14, Kansalliskirjaston digitaaliset aineistot Luokka:Vihannin kylät Luokka:Suomen valtakunnalliset vuoden kylät Luokka:Pohjois-Pohjanmaan vuoden kylät Luokka:Pohjois-Pohjanmaan maakunnan entiset taajamat
Ian Brown (uimari)

Ian Robert Brown (s. 14. elokuuta 1965) on entinen australialainen vapaauimari. Hän edusti kaksi kertaa kotimaataan olympialaisissa. Hänen debyyttinsä tapahtui vuoden 1988 olympialaisissa. Hänen parhaaksi tuloksekseensa jäi neljä vuotta myöhemmin järjestettyjen olympialaisten viides sija miesten 400 metrin vapaauinnissa. Luokka:Australialaiset uimarit Luokka:Vuonna 1965 syntyneet Luokka:Elävät henkilöt
Tyrrell 025

Tyrrell 025 oli Harvey Postlethwaiten suunnittelema auto, jolla Tyrrell-talli kilpaili Formula 1 -kaudella 1997. Sitä ajoivat Mika Salo, joka oli tallissa kolmatta kautta, ja Jos Verstappen, joka siirtyi talliin Footworkilta. 025 oli kehitetty versio edeltäneen kauden 024-autosta. Siinä oli Fordin V8-moottorit vanhojen Yamaha V10:n sijasta luotettavuuden lisäämiseksi. Tämän takia autossa ei kuitenkaan ollut niin paljon tehoa, kuin muiden V10:jä käyttäneiden autoissa. Kausi oli tallille melkoinen pettymys. Auton rungon tasapaino oli hyvä, kuljettajat olivat nopeita ja taktiikat hyviä, mutta koska muiden autot olivat myös hyviä, joutui Tyrrell taistelemaan Minardi-tallin kanssa. Turhautumista tuotti se tosiasia, että autojen raaka nopeus oli lähempänä kärkiautojen nopeutta kuin kaudella 1996, mutta silti autot olivat kauempana kärkeä niin lähtöruuduissa kuin lopputuloksissakin. Ainoat pisteet, jotka kauden aika saavutti, tulivat Salon viidennestä sijasta Monacon Grand Prix'sta, huolimatta siitä, että hänen etusiipensä oli vaurioitunut. Nämä jäivät Tyrrellin viimeisiksi pisteiksi, sillä Ken Tyrrell myi tallinsa ennen kautta 1998. Talli sijoittui valmistajien MM-sarjassa kymmenenneksi kahdella MM-pisteellä. ==Teknisiä tietoja== * moottori: Ford ED4 ja ED5 75° V8:t * vaihdelaatikko: Tyrrell 6-vaihteinen, puoliautomaattinen * polttoaine: Elf * renkaat: Goodyear ==Saavutukset== * kilpailuja: 17 * voittoja: 0 * paalupaikkoja: 0 * nopeimpia kierroksia: 0 ==Formula 1 -tulokset== Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus 1997 Tyrrell Ford V8 AUS BRA ARG SMR MON ESP CAN FRA GBR GER HUN BEL ITA AUT LUX JPN EUR 2 10. Jos Verstappen Kesk. 15 Kesk. 10 8 11 Kesk. Kesk. Kesk. 10 Kesk. Kesk. Kesk. 12 Kesk. 13 16 Mika Salo Kesk. 13 8 9 5 Kesk. Kesk. Kesk. Kesk. Kesk. 13 11 Kesk. Kesk. 10 Kesk. 12 Luokka:Formula 1 -kausi 1997 Luokka:Tyrrellin Formula 1 -autot
Greg Hetson

Greg Hetson (s. 29. kesäkuuta 1961) on yhdysvaltalainen kitaristi. Hän on soittanut useissa eri punk-yhtyeissä, joihin kuuluvat muun muassa Bad Religion, Circle Jerks ja Redd Kros. Hetson syntyi New Yorkin Brooklynissa, mutta on asunut Los Angelesissa kaksivuotiaasta lähtien. Vuonna 2005 Hetson perusti yhdessä Goldfingerin kitaristi Charlie Paulsonin kanssa yhtyeen Black President. == Ura == === Circle Jerks=== Vuonna 1980 Hetson jätti kitaristin paikkansa punk-yhtye Redd Krossissa perustaakseen Circle Jerksin Black Flag -yhtyeen entisen laulajan Keith Morrisin kanssa. Vuonna 1981 julkaistiin debyytti-LP Group Sex, ja yhtye myös esiteltiin losangelesilaisessa dokumentissa The Decline of Western Civilization monien muiden sikäläisten punk-yhtyeiden tavoin. Vuonna 1982 Circle Jerks julkaisi toisen albuminsa Wild in the Streets. Albumi ei kuitenkaan myynyt yhtä hyvin kuin yhtyeen tuleva, kolmas albumi Golden Shower of Hits, joka julkaistiin 1983. === Bad Religion === Hetsonin ensimmäinen virallinen Bad Religion -albumi oli Back to the Known vuodelta 1984. Back to the Known oli Bad Religionin paluu punkjuurilleen progressiivisen Into the Unknown -kokeilualbumin jälkeen. Tämän jälkeen yhtye hajosi joksikin aikaa. Vuonna 1987 Hetson kokosi yhtyeen uudelleen kasaan kutsuen muut jäsenet ympäri maailmaa Los Angelesiin harjoittelemaan uutta levyä varten. Seurauksena yhtye julkaisi laajalti ylistetyn paluualbuminsa Suffer. Vuonna 1988 Hetson pakotettiin valitsemaan Circle Jerksin ja Bad Religionin välillä. Hän valitsi Bad Religionin ja soitti muun muassa menestysalbumeilla No Control, Against the Grain ja Generator. Vuonna 1995 Hetson liittyi uudelleen Circle Jerksin. 2014 hän ilmoitti, ettei ole enää Bad Religionin jäsen. === Black President === Hetson perusti superkokoonpano Black Presidentin Charlie Paulsonin (Goldfinger), Jason Christopherin ja Wade Youmanin (molemmat yhtyeestä Unwritten Law) sekä Christian Blackin (Dee Dee Ramone Band) kanssa. Yhtyeen ensimmäinen albumi Black President julkaistiin vuonna 2008. == Aiheesta muualla == * Bad Religionin laaja fanisivu == Lähteet == Luokka:Bad Religion Luokka:Yhdysvaltalaiset kitaristit Luokka:Yhdysvaltalaiset punkmuusikot Luokka:Vuonna 1961 syntyneet Luokka:Elävät henkilöt
Daniel Clowes

Daniel Clowes (s. 14. huhtikuuta 1961, Chicago) on yhdysvaltalainen underground-sarjakuvataiteilija. Hän on ollut ehdolla Oscar-palkinnon saajaksi käsikirjoituksestaan tarinaansa perustuvaan elokuvaan Ghost World. Clowesin ensimmäinen pidempi tarina oli Fantagraphicsin julkaisema Lloyd Llewellyn- sarja vuosina 1985-1989. Vuonna 1989 Fantagraphics julkaisi Clowesin päätyön - Eightball-lehden - ensimmäisen numeron. Eightballissa ilmestyneistä tarinoista kaksi, Ghost World ja Art School Confidential on filmatisoitu. Lehti ilmestyy satunnaisesti edelleen. == Suomennetut albumit == * * *Gynekologiaa. (Gynegology, 1996.) Suom. Kari Heikkinen. Viro, Huuda huuda, 2012. ISBN 978-952-5724-44-8. == Aiheesta muualla == * Jussi Karjalainen: Aaveita ja haaveita . Helsingin Sanomat 6.1.2003. * Jokke Saharinen: Daniel Clowes - Wilson . Savon Sanomat 30.5.2011. Luokka:Yhdysvaltalaiset sarjakuvantekijät Luokka:Eisner-palkinnon saajat Luokka:Vuonna 1961 syntyneet Luokka:Elävät henkilöt
Anorectic

__NOTOC__ Anorectic on Negative-yhtyeen kolmas albumi, joka julkaistiin 27. syyskuuta 2006. Se meni ilmestyessään suoraan Suomen virallisen albumilistan kärkeen. Albumin julkaisun jälkeen yhtye lähti Suomen Anorectic-kiertueelle, joka alkoi Turun Caribiasta 1. joulukuuta ja päättyi 30. joulukuuta Evijärvelle. Albumilta julkaistiin kolme singleä, Planet of the Sun 6. syyskuuta 2006, Sinners' Night / Misty Morning 29. marraskuuta 2006 ja Fading Yourself 14. maaliskuuta 2007. Levy-yhtiönä toimi GBfam Records, kuten aikaisemmillakin albumeilla. == Kappaleet == # # # # # # # # # # # # # == Arvostelut == * Nyt.fi: Nyt.fi: Levyarvio * Soundi: Soundi: Levyarvio == Lähteet == Luokka:Negativen albumit Luokka:Vuoden 2006 albumit
Boris Godunov (ooppera)

Boris Godunov on Modest Musorgskin säveltämä ja librettoima ooppera, johon kuuluu prologi ja neljä näytöstä. Teos pohjautuu Aleksandr Puškinin kirjoittamaan murhenäytelmään. Teoksen kantaesitys oli Pietarin Mariinski- teatterissa 8. helmikuuta 1874. Teoksen sovittivat myöhemmin uudelleen Nikolai Rimski-Korsakov ja Dmitri Šostakovitš. Suomen ensi-esitys oli 1. helmikuuta 1925 Suomalaisessa oopperassa. == Henkilöt == *Boris Godunov, Venäjän tsaari – basso *Grigori, luostarinoviisi ja "Vale-Dmitri" – tenori *Pimen, munkki ja kronikankirjoittaja – baritoni *ruhtinas Vasili Šuiski – tenori *Marina, puolalaisen Sandomierzin kaupungin käskynhaltijan tytär – sopraano *Varlaam, kerjäläismunkki – basso *Missail, kerjäläismunkki – tenori *majatalon emäntä – mezzosopraano *heikkomielinen tai Jumalan hullu – tenori *sotilaita, Venäjän kansaa – kuoro == Synopsis == === Tapahtumapaikka ja -aika === Venäjä ja Puola-Liettua noin vuosina 1598–1605 Venäjän sekasorron aikana. Henkilöiden esikuvat ovat tsaarit Boris Godunov, Dmitri II ja Vasili Šuiski sekä puolalainen aatelisnainen Marina Mnišek eli Maria Jurjevna (1588-1614). == Lähteet == Luokka:Modest Musorgskin teokset Luokka:Venäjänkieliset oopperat Luokka:1870-luvun musiikkiteokset
Georg Wilhelm Richmann

Georg Wilhelm Richmann (, 22. heinäkuuta 1711 – 6. elokuuta 1753) oli vironsaksalainen fyysikko, joka asui ja työskenteli Venäjällä. Richmann syntyi baltiansaksalaiseen perheeseen Pärnussa , Ruotsin Liivinmaalla joka suuren Pohjan sodan aikana luovutettiin Venäjän keisarikunnalle. Richmannin isä kuoli kulkutautiin, kun poika oli pieni, ja äiti meni uusiin naimisiin. Georg Richmann opiskeli Tallinnassa ja jatkoi opintoja Hallen ja Jenan yliopistoissa, jossa hänen koulukaverinsa Mihail Lomonosov opiskeli. Richmann oli kreivi Andrei Ostermanin lasten kotiopettaja, ja vuonna 1741 hän käänsi Alexander Popen esseen Man ranskasta saksaan. Vuonna 1741 hänestä tuli Venäjän tiedeakatemian jäsen. Richmann kuoli sähköiskuun Pietarissa tutkiessaan salaman vaikutusta. Hän oli tapaamisessa tiedeakatemiassa, kun kuuli ukkosen lähestyvän. Professori ja hänen apulaisensa riensivät kotiin laboratorioon. Kun koe oli käynnissä, pallosalaman väitetään tulleen huoneeseen ja osuneen Richmannia päähän niin että hän kuoli. Hänen otsaansa jäi punainen veriläiskä. Hänen kenkänsä olivat palaneet auki, ja vaatteet olivat mustuneet. Sihteeri oli paennut huoneesta, ja ovi oli irronnut saranoiltaan, kun hän palasi huoneeseen. Richmann oli historian ensimmäinen tiedemies, joka kuoli sähköiskuun kokeen aikana. == Lähteet == Luokka:Venäläiset fyysikot Luokka:Baltiansaksalaiset Luokka:Saksalaiset fyysikot Luokka:Vuonna 1711 syntyneet Luokka:Vuonna 1753 kuolleet
Melvillensaari (Kanada)

Melvillensaari on Kanadan arktisiin saariin kuuluva, laaja ja asumaton saari. Se on pinta-alaltaan (42 149 km2CD-Facta (2005). Melvillensaari. WSOY) maailman 33. suurin ja Kanadan 8. suurin saari. Saaren länsiosa kuuluu Luoteisterritorioihin ja itäosa Nunavutiin. Saaren korkeimmat vuoret ovat noin kilometrin korkuisia. Saarella on kasvillisuutta erittäin vähän tai ei ollenkaan. Vähäinen kasvillisuus koostuu yleensä sammalmättäistä, jäkälistä, heinistä ja saraheinistä. Ainoa puinen laji, vaivaispaju, kasvaa tiheänä maanpintaa myötäillen. Saarella elää kuitenkin useita eri eläinlajeja, kuten jääkarhuja, karibuja, myskihärkiä, sopuleita, arktisia susia, naaleja ja napajäniksiä. Vuonna 2003 saarella nähtiin harmaakarhu ja harmaakarhujen jättämiä jälkiä. Kyseessä on pohjoisin havainto harmaakarhusta koskaan. Melvillensaari on toinen kahdesta suuresta pienen sepelhanhilajin pesimäpaikasta. DNA-analyysien ja tutkimuksien mukaan näyttää siltä, että kyseinen laji on erilainen kuin muu sepelhanhikanta. Lajiin kuuluu vain noin 4 000-8 000 yksilöä, minkä perusteella se saattaa olla maailman harvinaisimpia hanhilajeja. ==Lähteet== Luokka:Kuningatar Elisabetin saaret Luokka:Nunavutin saaret Luokka:Luoteisterritorioiden saaret Luokka:Seulonnan keskeiset artikkelit
Melvillensaari

Melvillensaari voi tarkoittaa: *Melvillensaari, saari Kanadassa *Melvillensaari, saari Australiassa
Twelve Shots on the Rocks

Twelve Shots on the Rocks (2002) on suomalaisen Hanoi Rocksin kahdeksas albumi. Albumi oli yhtyeen comeback -albumi ja oli ensimmäinen vuoden 1985 jälkeen. Albumi tehtiin, kun aiemmin riidoissa olleet Andy McCoy ja Michael Monroe ystävystyivät taas Hanoi Rocksin kokoelmalevyjen promootiotilaisuuksissa. Albumi ja siltä julkaistut singlet: "People Like Me" ja " A Day Late, A Dollar Short" menestyivät hyvin Suomessa ja Japanissa. Kultalevy myönnettiin vuonna 2002. Levyä on myyty yhteensä yli 24 000. == Kappaleluettelo suomalaisessa versiossa == # "Intro" – 0:28 # "Obscured" (Juan Amaral, Hector Fernandez, Gaby Zero, Michael Monroe, Jude Wilder) – 4:06 # "Whatcha Want" (Monroe, Wilder) – 4:17 # "People Like Me" (Andy McCoy, Monroe) – 2:58 # "In My Darkest Moment" (McCoy, Monroe) – 4:23 # "Delirious" (Gary Holton, Monroe, Ronnie Thomas, Wilder, Williams) – 3:15 # "A Day Late, A Dollar Short" (McCoy) – 3:08 # "New York City" (Monroe, Wilder) – 4:04 # "Winged Bull" (Daryl Hall) – 4:27 # "Watch This" (Monroe, Wilder) – 3:46 # "Gypsy Boots" (McCoy, Monroe) – 4:12 # "Lucky" (McCoy, Monroe) – 3:22 # "Designs on You" (Monroe, Wilder) – 10:30 == Kappaleluettelo pohjoisamerikkalaisessa versiossa == # "Intro" – 0:28 # "Obscured" (Amaral, Fernandez, Gutierres, Monroe, Wilder) – 4:06 # "Bad News" (Martin) – 3:48 # "New York City" (Monroe, Wilder) – 4:04 # "Delirious" (Holton, Monroe, Thomas, Wilder, Williams) – 3:15 # "A Day Late, A Dollar Short" (McCoy) – 3:08 # "In My Darkest Moment" (McCoy, Monroe) – 4:23 # "People Like Me" (McCoy, Monroe) – 2:58 # "Whatcha Want" (Monroe, Wilder) – 4:17 # "Moonlite Dance" (Monroe, McCoy) – 2:55 # "Gypsy Boots" (McCoy, Monroe) – 4:12 # "Lucky" (McCoy, Monroe) – 3:22 # "Watch This" (Monroe, Wilder) – 3:46 # "Designs on You" (Monroe, Wilder) – 10:30 # "L.A.C.U." - (Lacu) – 0:18 # "Are You Lonesome Tonight" (DeVille) – 3:09 # "Winged Bull (Hall) – 4:28 == Arvostelut == *All Music Guide-lehden arvostelu: * Imperiumi: 9/10Levyarvostelu: Hanoi Rocks - Twelve Shots On The Rocks Viitattu 21.11.2022. == Levyllä soittavat == * Michael Monroe – laulu, saksofoni huuliharppu * Andy McCoy – sähkökitara * Costello Hautamäki – sähkökitara * Timpa Laine – bassokitara * Lacu – rummut * Teijo Tikkanen - kosketinsoittimet * Maria Hänninen - taustaäänet == Lähteet == Luokka:Hanoi Rocksin albumit Luokka:Vuoden 2002 albumit
Kajaanin lukio

Kajaanin lukio on Kajaanissa toimiva lukio, jonka tilat ovat entisen Kauppaopiston rakennuksessa Vuorikadulla. Kajaanin lukiossa on yleislinja- ja musiikkilinja sekä aikuislinja. Lukion musiikkilinja toteuttaa lukion saamaa valtakunnallista musiikin erityistehtävää. Lukion opiskelija voi täydentää opintojaan sekä ammatti-, ammattikorkeakoulu- että yliopisto-opinnoilla. Vuonna 2018 Kajaanin lukiossa opiskeli noin 600 henkeä. Noin 50 oppilasta suorittaa kaksoistutkintoa. Kajaanin lukio on osa Kajaanin kaupungin koulutusliikelaitosta. == Vuokatti-Ruka Urheiluakatemia == Vuokatti-Ruka Urheiluakatemia on tarkoitettu tavoitteellisesti harjoitteleville nuorille urheilijoille. Lajivalmennusta on Kajaanissa jalkapallossa, jääkiekossa, salibandyssa, yleisurheilussa ja tanssissa. Vuokatissa lajivalmennusta on ampumahiihdossa, hiihtosuunnistuksessa, maastohiihdossa, yhdistetyssä, lumilautailussa, uinnissa, lentopallossa ja pesäpallossa. ==Lähteet== Luokka:Kajaanin oppilaitokset Luokka:Suomen lukiot
Ristihämähäkki

Ristihämähäkki eli aitoristihämähäkki eli aitoristikki (Araneus diadematus) on ristihämähäkkien (Araneidae) heimon tunnetuin laji. Se on saanut nimensä selässään olevasta valkoisesta ristikuviosta. Lajin väritys vaihtelee yksilöittäin oljenvärisestä oranssiin ja tummanruskeaan. Ristihämähäkin kansanomainen nimitys ristilukki on harhaanjohtava, sillä laji ei kuulu lukkeihin eikä ole niille läheistä sukua. Ristihämähäkin koko on 7-18 mm. Naaras on koirasta huomattavasti suurempi. Ristihämähäkki on yleinen Länsi- Euroopassa, ja Suomessakin sitä tavataan lähes koko maassa. Sitä esiintyy myös osissa Pohjois-Amerikkaa. Ristihämähäkki saalistaa pyyntiverkolla, jonka keskellä tai välittömässä läheisyydessä se odottaa saalista, joskus vuorokaudenkin kerrallaan. Kun saalis tarttuu verkkoon, hämähäkki tunnistaa pyristelyn tuntolankaa pitkin ja rientää heti sen kimppuun. Joskus ristihämähäkki paketoi saaliin seittiin ja raahaa sen takajaloillaan sivuun kiinnittäen sen yhteen tukilangoista odottamaan suurempaa nälkää. Ristihämähäkit parittelevat loppukesästä. Naaras munii 200-300 munaa kotelossa esimerkiksi kaarnanrakoseen. Kuoriutuneet poikaset ovat keltaisia ja niillä on takaruumiissa musta täplä. ==Lähteet== == Aiheesta muualla == * * UniProt: Taxonomy - Araneus diadematus * Global Biodiversity Information Facility (GBIF): Araneus diadematus * University of Michigan, Animal Diversity Web (ADW): Araneus diadematus * PheroBase: Semiochemicals of Araneus diadematus, the European garden spider Luokka:Hämähäkit Luokka:Seulonnan keskeiset artikkelit
Suomen laivasto

Suomen laivasto on Suomen rannikkopuolustuksen laivoista vastanneen osan nimitys vuosina 1923–1933, minkä jälkeen alettiin käyttää nimitystä Suomen merivoimat. Jo vuonna 1927 Suomen laivasto ja Suomen rannikkotykistö yhdistettiin johdoltaan rannikkopuolustuksesta kokonaisuutena vastaaviksi merivoimiksi. http://www.mil.fi/merivoimat/esikunta/hist_aikajana.dsp?printable=1& Puolustushaaran roolin merivoimat sai kuitenkin vasta 1950-luvulla. ==Lähteet== *
Simone Signoret

Simone Signoret (oik. Simone-Henriette-Charlotte Kaminker, 25. maaliskuuta 1921 Wiesbaden, Saksa – 30. syyskuuta 1985) oli Oscar-palkittu ranskalainen näyttelijä. ==Elämä ja ura== Hänen vanhempansa olivat ranskalaisia, ja Simone syntyi Saksassa mutta kasvoi kaksivuotiaasta asti Ranskassa. Hän liikkui teini-ikäisestä asti Pariisin intellektuelleissa piireissä. Juutalaisen isänsä takia hän ei saanut työlupaa joten hän alkoi käyttää äitinsä tyttönimeä. Hän toimi avustajana elokuvissa natsien miehittämässä Ranskassa. Hänestä tuli toisen maailmansodan jälkeen yksi ranskalaisen elokuvan kirkkaimmista tähdistä. Hän tuli tunnetuksi sensuaalisten naisten rooleista. Sen lisäksi hän näytteli englanninkielisissä elokuvissa, joista vuonna 1959 valmistuneessa Tilaa huipulla (Room at the Top) hän sai parhaan naispääosan Oscarin. Rakastajattaresta Signoret sai parhaan naispääosan Bafta-palkinnonFilm, Foreign Actress, Bafta. thumb|Simone Signoret'n ja Yves Montandin yhteishauta Pariisissa. Hän oli naimisissa kaksi kertaa. Hänen ensimmäinen puolisonsa oli Yves Allégret vuosina 1944–1949, ja avioliitosta syntyi tytär Catherine. Toisen avioliiton hän solmi Yves Montandin kanssa 1951. Tämä avioliitto kesti aina Signoret'n kuolemaan asti. Hän kuoli haimasyöpään 64-vuotiaana. == Lähteet == ==Aiheesta muualla== * * Simone Signoret NNDB:ssä Luokka:Ranskalaiset näyttelijät Luokka:Parhaan naispääosan Oscar-palkinnon saajat Luokka:Primetime Emmy -palkinnon saajat Luokka:Vuonna 1921 syntyneet Luokka:Vuonna 1985 kuolleet
Post (albumi)

Post on islantilaisen Björkin toinen albumi, joka julkaistiin 13. kesäkuuta 1995. Albumilta on julkaistu singleinä kappaleet "Army of Me", "Isobel", "It's Oh So Quiet", "Hyper-Ballad", "Possibly Maybe" ja "I Miss You". Helsingin Sanomien kulttuuritoimitus otti albumin mukaan vuoden 1995 parhaiden äänilevyjen listalleen. Seuraava Telegram-levy sisältää Post-albumin kappaleista remix-versioita. == Kappaleet== # # # # # # # # # # # == Singlet == * * * * * * ==Lähteet== Luokka:Vuoden 1995 albumit Luokka:Björkin albumit
Gaël Clichy

Gaël Clichy (s. 26. heinäkuuta 1985 Toulouse, Ranska) on ranskalainen jalkapalloilija, pelipaikaltaan vasen laitapuolustaja. Clichy edustaa Turkin Superliigassa pelaavaa Başakşehiria. Vuosina 2001–2003 hän pelasi ranskalaisessa AS Cannesissa ja vuosina 2003–2011 Englannin Valioliigassa Arsenalissa. Kesällä 2011 hän siirtyi Manchester Cityyn. 2017 Clichy siirtyi ilmaisella siirrolla İstanbul Başakşehiriin. == Saavutukset == * Englannin mestari 2003-2004, 2011-2012 ja 2013-2014 * FA Cupin voittaja 2005 * Liigacupin voittaja 2014 ja 2016 * Community Shieldin voittaja 2004 ja 2012 == Lähteet == == Aiheesta muualla == * * National Football Teamsin profiili * Soccerway.comin profiili Luokka:Ranskalaiset jalkapalloilijat Luokka:Vuonna 1985 syntyneet Luokka:Elävät henkilöt
Lappohja

Lappohja () on Hankoon kuuluva taajama. Asukkaita on noin 475. Taajamassa on kaksikielinen peruskoulu. Lappohjassa sijaitsee myös hiekkaranta. Lappohjan muihin palveluihin kuuluvat kirjasto, nuorisotalo, kaksikielinen päiväkoti sekä neuvola. ==Historia== Ensimmäinen kirjallinen maininta Lappohjasta on vuodelta 1549, mutta sen historia ulottuu paljon kauemmas menneisyyteen. Vuonna 1549 alueella asui viisi talonpoikaisperhettä, jotka saivat elantonsa kalastuksesta. 1647 maanmittari Hans Hansson piirsi Lappohjasta ensimmäisen kartan. Suomen suuriruhtinaskunnan aikaan keisari vieraili usein alueen lähistöllä. Lappohja tuhoutui suurelta osin suomalaisten ja neuvostoliittolaisten taistellessa Hangosta vuonna 1941. Lappohja kuului Tenholaan, kunnes se vuoden 1977 alussa liitettiin Hankoon. Vuosina 1940-1941 se kuului Neuvostoliiton hallussa olleeseen Hangon vuokra-alueeseen. ==Lappohjan nimestä== Vanhat kirjoitusmuodot: Lapuik (1549), Lappevick (1552), Lapvik (1850) ja suomennos Lappohja (1950). Ruotsinkielinen kylännimi perustuu lahden nimeen. Lahti ei kuitenkaan ole sijainnut Hankoniemen itärannalla kuten nykyinen Lappohjan taajama, vaan niemimaan länsirannalla lähellä nykyistä Lappvikin kartanoa. Maankohoamisesta päätellen nimi on voitu antaa yli tuhat vuotta sitten, joten lahden alkuperäinen nimi ei voi olla alkuaan ruotsia. Nimen alkuosa Lapp- viittaa kosketuksiin lappalaisten kanssa. Lappalaisiksi on kutsuttu etnisten saamelaisten lisäksi niitä, joilla oli samanlaisia elinkeinoja ja asumismuotoja. Nykyinen suomenkielinen nimi Lappohja on käännös nimestä Lappvik (pohja = lahden pohjukka, perukka). ==Liikenneyhteydet== Lappohjaan pääsee Helsingistä Hankoon kulkevilla vakio- ja pikavuoroilla. Karjaan rautatieasemalta lähtee taajamajuna Hankoon, joka pysähtyy Lappohjan seisakkeella. Taajamajunien lähtöajat on suunniteltu Karjaalle saapuvien kaukojunien aikataulujen mukaan, joten niistä voi vaihtaa näppärästi taajamajunaan ja toisinpäin. ==Lähteet== ==Aiheesta muualla== *Lappohjan kylä- ja omakotiyhdistyksen kotisivut Luokka:Tenhola Luokka:Hangon kylät Luokka:Uudenmaan maakunnan taajamat
Ungavan niemimaa

Ungavan niemimaa (CD-Facta (2005). Ungavan niemimaa. WSOY, ) on Hudsoninlahden ja Ungavanlahden välinen niemimaa Nunavikissa, Kanadan Québecissä. Se kuuluu Labradorin niemimaahan ja on pinta-alaltaan noin 252 000 km2. Niemimaan pohjoispuolella sijaitsee Hudsoninsalmi. Ungavan niemimaa on osa Kanadan kilpeä ja koostuu ainoastaan puuttomasta tundrasta, jota useat joet ja jäiset järvet halkovat. Useimmat joet virtaavat lähes yhdensuuntaisesti idästä länteen. Niemimaa vapautui mannerjään alta vasta 6 500 vuotta sitten, 11 500 vuotta LGM:n eli viimeisen jääkauden huippukohdan jälkeen, ja sen uskotaankon olleen esihistoriallisella ajalla keskus, josta laaja jääpeite laajeni peittämään suurimman osan Pohjois-Amerikkaa viime jääkaudella. Ungavan niemimaan ilmasto on erittäin kylmää Labradorinvirran vuoksi, joka pitää koko Pohjois-Québecin kylmempänä kuin muiden vastaavien leveyspiirien alueet. Niemimaalla asuu noin 10 000 asukasta, joista noin 90 prosenttia on inuiteja. He asuvat 12 kylässä, jotka ovat levittäytyneet rannikolle. Suurin kylä, Kuujjuaq, on alueen hallintokeskus. Rannikon läheisyydessä sijaitsevat saaret kuuluvat Nunavutin territorioon. Alueelle pääsee ilmateitse. Lentoja on Etelä- Québeciin, ja myös laivaliikenne toimii, kun meri on sula. Paksu ikijää estää perinteisten rakennustekniikoiden käytön joillakin alueilla. ==Lähteet== Luokka:Kanadan niemimaat Luokka:Québecin maantiede